cyanic-selkie/wikianc huggingface dataset:
Alexandre Koenig
De Geeschtlechen
Den Alexander Koenig ass 1882 zum Priister geweit ginn. Hie gouf Kaploun zu Néngsen an zu Mëtscheed, duerno Rektor am Pensionat Marienwerth bei Maastricht. Vum Mee 1895 u bis den August 1901 war hie Paschtouer zu Dénkert, dann zu Menster (1901-1911) an zu Waldbriedemes (1911-1926) ,. Duerno huet hien zu Useldeng an zu Dikrech gelieft. Vun 1931 u war hien Aumônier am Sanatorium vu Veianen.
Danijel Subašić
Zanter 2009 spillt den Danijel Subašić an der kroatescher Foussballnationalekipp.
Alexandre Koenig
Den Auteur
De Koenig huet eng Rei Bicher a Broschüren iwwer Helleger, déi zu Lëtzebuerg veréiert ginn (Rochus, Catherine, Willibrord, Niklos, Bäerbel, Donatus, Sebastian, Anna, Hubertus, Mäerten, Maria), a soss reliéis Theeme publizéiert. Hie war Mataarbechter vu bekannte lëtzebuergeschen Zeitungen an Zäitschrëften: Luxemburger Wort, Luxemburger Sonntagsblatt, Obermosel-Zeitung, Ons Hémecht, Heimat und Mission, Organ des Vereins für christliche Kunst in der Diözese Luxemburg, Luxemburger Marienkalender. Hien huet awer och an auslänneschen Zäitschrëfte publizéiert.
Als Lokalhistoriker huet hien iwwer d'Geschicht vu Veianen a vun der Muselgéigend geschriwwen. Hien huet sech och mat der Auswanderung vu lëtzebuergesche Geeschtlechen no Amerika befaasst.
Als Pseudonym huet hien déi heiten Nimm benotzt: A.K., Paul Felix von der Mosel, Paul Felix von der Our, P. Felix von der Our, Ein Priester der Diözese, Viator.
Déi bibliographesch Referenze vun 1067 Publikatioune vum A. Koenig si beim Blum (1981) ze fannen.
Penin (Pas-de-Calais)
Penin ass eng franséisch Gemeng am Departement Pas-de-Calais an der Regioun Hauts-de-France.
Schumannseck
De Schumannseck ass e Lieu-dit an der Stauséigemeng, dee no dem Café-Restaurant Schumann benannt ass, deen do steet.
Geographie
E läit op der Kräizung vun den Nationalstroossen N15 an N26. D'N15 geet mat enger Ënnerféierung ënner der N26 erduerch.
Geschicht
De Schumannseck ass bekannt dofir, datt wärend der Ardennenoffensiv am Dezember 1944 do besonnesch schro Kämpf tëscht der Wehrmacht an der amerikanescher Arméi waren.
E Monument, d'Liberation Memorial erënnert un déi alliéiert Truppen (et steet op der Wëlzer Säit vun der Strooss, laanscht d'N26).
Linda de Suza
D'Linda de Suza (mam richtegen Numm: Teolinda Joaquina de Sousa Lança), gebuer den 22. Februar 1948 zu Beringel, am Portugal, a gestuerwen den 29. Dezember 2022 zu Gisors, am Departement Eure, war eng franco-portugisesch Sängerin.
Mat hire Variété-Lidder war si absënns an den 1980er Jore pupulär, mat Lidder wéi Le Portugais an Tiroli-tirolà, vun deenen se virun allem a Frankrïch Millioune vu Placke verkaft huet. Och hir autobiographesch Erzielung, La Valise en carton, déi spéiderhi fir den Theater an d'Televisioun adaptéiert gouf, huet sech 1984 zwoumilliounemol verkaaft.
Edel Weis
Den Edel Weis, gebuer 1981 zu Esch-Uelzecht, ass e lëtzebuergesche Rapper vun Zolwer.
2013 hunn de Kueb an den Edel Weiss de Release Schemotape 2​.​0 erausbruecht.
Hien huet 2015 den Album Kappmassage um Plackelabel De Läbbel verëffentlecht. D'Lidder goufe gréisstendeels tëscht 2011 an 2014 an engem Studio zu Rammeldang opgeholl. Si goufe vum Rico Quérin a vum Ken Nnganyadi gemëscht a masteriséiert.
Dommartin-sous-Amance
Dommartin-sous-Amance ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Alexandre Arcady
Den Alexandre Arcady, gebuer als Arcady Egry de 17. Mäerz 1947 zu Alger ass e franséische Filmregisseur.
Rodrigo Bentancur
De Rodrigo Bentancur Colmán, gebuer de 25. Juni 1997 zu Nueva Helvecia, ass en uruguayesche Foussballspiller op der Mëttelfeld-Positioun.
Hien huet seng Profiscarrière 2015 beim argentinesche Boca Juniors ugefaangen. Zanter 2017 ass de Bentancur e Spiller vum Turiner Juventus,.
Zanter 2017 spillt de Rodrigo Bentancur an der uruguayescher Foussballnationalekipp,.
Tour de l'Aude cycliste féminin
Den Tour de l'Aude cycliste féminin war eng franséisch Etappecourse fir Dammen déi am Departement vun der Aude an an den Nopeschdepartementer tëscht 1985 an 2010 gefuer gouf.
Se war 1985 gegrënnt ginn a stoung um Kalenner vun der UCI an der Kategorie 2.2. Zesumme mat dem Giro fir Dammen an der Grande Boucle féminine huet en zu den dräi groussen Tier fir Damme gezielt.
Am Ufang goufe véier Etappe ronderëm eng Stad gefuer. Den Tour huet sech lues a lues vergréissert an huet huet och ëmmer méi Sportlerinne vun héijem Niveau ugezunn. Déi lescht Editioun, 2010, hat 11 Etappen an eng Distanz vu ronn 875 Kilometer.
Pit Klein
2015 huet hie Lëtzebuerg bei de World Archery Championships zu Kopenhagen an Dänemark vertrueden.
Tour de l'Aude cycliste féminin
Well et um néidege Goss gefeelt huet gouf d'Course vun 2011 un net méi organiséiert.
Pit Klein
An der WorldArchery-Weltranglëscht läit de Pit Klein op der Plaz 171 an der Recurve-Bou-Kategorie (Stand: September 2018).
Hie war Member vun der Section sports d'élite de l'armée.
Home Sweet Home (Film 1973)
Home Sweet Home oder och nach La fête à Jules ass e belsch-franséische Film vum Benoît Lamy aus dem Joer 1973.
Ëm wat geet et am Film?
An engem Bréisseler Altersheem rebelléieren d'Awunner géint eng Direktesch déi si ënnerdréckt.
Long Baseline Array (Australien)
Den australesche Long Baseline Array ass e radioastronomescht Interferometernetzwierk dat sech iwwer de Süden an de Südoste vun Australien verdeelt mat Radioteleskopen op follgende sechs verschiddene Plazen:
Den australesche Long Base Array gehéiert zur Australia Telescope National Facility a schafft zesumme mam Very Long Baseline Interferometrynetzwierk, dat déi australesch Antennen, deelweis oder och heiansdo all zesumme mat den afrikanesche vum Hartebeesthoek Radio Astronomy Observatory benotzt.
Seraphim Falls
Ëm wat geet et am Film?
De Carver, Ex-Colonel, verfollegt mat e puer Männer de Gideon, well hie mengt dee wier Schold um Doud vu senger Famill…
Israel-Musée
Den Israel-Musée (op Hebräesch: מוזיאון ישראל) ass den israeeleschen Nationalmusée. E gouf 1965 gegrënnt a steet am Weste vu Jerusalem am Quartier Givat Ram, net wäit ewech vum Bible Lands Museum, der Knesset, dem israeeleschen Ieweschte Geriichtshaff, an der Hebräescher Universitéit vu Jerusalem.
Streik vun 1942
Dee Streik, dee sech vu Wolz aus iwwer d'ganzt Land ausgebreet hat, hat fir kuerz Zäit d'Industrie am ganze Land un d'Stoe bruecht an hat als Folleg, datt den däitsche Besatzer 21 Leit higeriicht huet.
La baie des anges
La baie des anges ass e franséisch-italieenesche Film vum Jacques Demy aus dem Joer 1963.
Ëm wat geet et am Film?
De Jean an d'Jackie begéine sech an engem Casino. Si hu Chance a gewannen déi éischt Zäit vill Geld a si liewen am Luxus. Wéi d'Chance am Spill si verléisst hu si hiert gewonnent Geld geschwë verspillt…
Helene (Mound)
Entdeckung
Den Helene gouf den 1. Mäerz 1980 vun den Astronome Pierre Laques a Jean Lecacheux am Observatoire vum Pic du Midi de Bigorre an de franséische Pyrenäen entdeckt. Den Mound krut ufanks déi virleefeg Bezeechnung S/ 1980 S 6. 1988 gouf de Mound offiziell no der Helena vun Troja genannt, engem Kandskand vum Kronos, deen an der réimescher Mythologie dem Saturn entsprécht.
Bunndaten
Den Helene kreest op enger mëttlerer Distanz vun 377.420 km, a 65 Stonnen an 41 Minutten eemol ëm de Saturn. D'Bunn huet eng Exzentrizitéit vun 0,0071 a steet 0,21° schréi zum Equatorplang vum Saturn.
Ier de Mound säin offiziellen Numm krut, gouf den Helene als „Dione B“ bezeechent.
Opbau a physikalesch Daten
De Mound Helene ass en onreegelméissege Kierper mat enger Gréisst vu 36 × 32 × 30 km. Seng kleng Dicht vun 0,5 g/cm3 weist drop hin, datt hien haaptsächlech aus Waasseräis a klengen Deeler vu silikateschem Gestengs zesummegesat ass.
Den Helene rotéiert a 65 Stonnen an 41 Minutten ëm seng eegen Achs an huet wéi den Äerdmound eng gebonne Rotatioun. De Mound huet eng hell Uewerfläch mat enger Albedo vun 0,6, d. h., 60 % vum agestraalte Sonneliicht gi reflektéiert. Seng visuell Magnitude ass 18,4m.
Suzy Delair
D'Suzy Delair, gebuer als Suzanne Pierrette Delaire den 31. Dezember 1917 zu Paräis an och do gestuerwen de 15. Mäerz 2020, war eng franséisch Schauspillerin a Sängerin.
Si war a bedeitende Filmer wéi L'assassin habite… au 21 (1942) vum Henri-Georges Clouzot, Quai des Orfèvres (1947) och vum Henri-Georges Clouzot an a Rocco e i suoi fratelli (1960) vum Luchino Visconti ze gesinn.
Si ass am Alter vun 102 Joer zu Paräis gestuerwen.
A Pëtzen
D'Haus A Pëtzen ass e Gebai aus dem 17. Joerhonnert zu Buerglënster dat de 5. Oktober 2001 als nationaalt Monument klasséiert gouf.
Geschicht
1952 gouf am Haus eng Jugendherberg, d'Auberge de jeunesse Bourglinster, mat 12 Zëmmer, respektiv Dortoiren, amenagéiert, déi zum Reseau vun der Zentral vun de lëtzebuergesche Jugendherbergen gehéiert huet. Enn 2017 huet se hir Dieren definitiv zougemaach, well se net méi de gefuerderte Standarden entsprach huet, an déi néideg Amenagementer wéinst der Lag an dem geschützte Status vum Haus schwéier bis onméiglech gewiescht wieren.
2019-2020 gouf d'Gebai ëmgebaut, fir eng Wunnstruktur fir 8 Meedercher ze schafen, déi vum Geriicht placéiert ginn. Si gi vu 7 bis 8 Erzéier ronderëm d'Auer betreit.
Puisieux (Pas-de-Calais)
Puisieux ass eng franséisch Gemeng am Departement Pas-de-Calais an der Regioun Hauts-de-France.
Schreifblockad
Eng Schreifblockad ass eng Verhalensweis, déi op psychesch Ursaachen zeréckgeet an an der Onfäegkeet besteet, en Text mat engem bestëmmte Gehalt ze schreiwen.
Zuchongléck um Houwald
D'Zuchongléck um Houwald war en Accident, bei deem de 6. Abrëll 1997 e Persounenzuch an e Gidderzuch am Ausgank vum Stater Triage, am Eisebunnerjargon Zwickau genannt, kollidéiert sinn. D'Ongléck war mueres géint Véirel vir siwen. De Persounenzuch, d'Automotrice 2003 vun den CFL, koum vu Péiteng iwwer Esch-Uelzecht a war ënnerwee fir an d'Stad. Well d'Kollisioun op engem Sonndeg Muere war, souzen nëmmen eng 30 Passagéier an der Automotrice.
Zentralvulkan
Als Zentralvulkan gëtt e Schichtvulkan bannenzeg vun engem Vulkansystem bezeechent, wann hien dacks Eruptiounen weist a souwuel mafischt, andesitescht a felsitescht Material ausstéisst. Zentralvulkane ginn an der Reegel vun enger Magmakummer an niddreger Déift gespeist. De Begrëff ass haaptsächlech an Island verbreet a gëtt do besonnesch fir déi gréisst Vulkane benotzt, déi sech duerch agebrache Calderen auszeechnen.
Zuchongléck um Houwald
De Gidderzuch huet aus enger Lokomotiv vum Typ CFL 3600 (3614) mat 20 Waggone bestanen: 11 Containerwaggonen a Kesselwaggone mat geféierlechen a liicht brennbare Substanzen. E war ënnerwee an den Triage op Beetebuerg
Zentralvulkan
Bezéiung tëscht Zentralvulkan a Vulkansystem
Zesumme mat de Bréch a Spléckeschwäerm déi vun him an alle méigleche Richtungen ausginn, déi Intrusiounen oder Krateren a Kraterreie genee sou wéi Héichtemperaturgebidder kënne sinn, bilt den Zentralvulkan ee vun him dominéierte Vulkansystem.
Wat zu engem bestëmmte Vulkansystem gehéiert, a wat net, gëtt normalerweis duerch déi cheemesch Zesummesetzung vum Eruptivgestengs vu Krateren a vulkanesche Bréch bestëmmt. Vulkansystemer hunn trotz ënnerschiddlecher Zesummesetzung vun de Magmen am Eenzelfall dach eng Aart kollektive "Fangerofdrock". Ausserdeem schléisst ee vun der Gläichzäitegkeet vu Vulkanausbréch am Zentralvulkan an an ugeschlossene Brochsystemer op hir Zougehéieregkeet, sou z. B. bei de gläichzäitegen Ausbréch vum Grímsvötn (Zentralvulkan) an de Lakikrateren, 1783.
Zuchongléck um Houwald
Oflaf vum Accident
De Gidderzuch stoung am Ausgank vum Triage an huet op d'Signal gewaart fir kënnen ze fueren. Wéi en dat Signal krut, huet de Mecanicien den Zuch a Beweegung gesat fir op d'rietst Gleis a Richtung Bierchem ze fueren. Dofir huet e missen e kuerzt Stéck iwwer dat lénkst Gleis aus Richtung Bierchem fueren. Just an deem Ablack koum de Persounenzuch op deem Gleis entgéint an et koum zur Kollisioun.
Jugendherberg Iechternach
D'Jugendherberg Iechternach, offiziell Auberge de jeunesse Echternach, ass eng Jugendherberg beim Séi zu Iechternach.
Lëscht vun Zwergplanéiten
Eng tabellaresch Iwwersiicht vun de bekannten Zwergplanéiten aus eisem Sonnesystem. Si ëmfaasst déi Zwergplanéiten, déi vun der I.A.U. als Zwergplanéit unerkannt sinn.
Jugendherberg Iechternach
D'Gebai vun der Jugendherberg, gebaut an de Joren 2004 bis 2006, gouf de 24. Februar 2006 offiziell ageweit an huet déi al Jugendherberg am Zentrum vun Iechternach ersat.
Zuchongléck um Houwald
Oflaf vum Accident
Duerch den Impakt vun der Kollisioun sinn déi béid éischt Waggone vum Gidderzuch iwwer d'3614 gedréckt ginn; de Mecanicien vun deem Gefier war op der Plaz dout. De Mecanicien vun der Automotrice konnt sech an de Passagéierraum retten a koum mat schwéiere Blessen dovun.
Lëscht vun Zwergplanéiten
Nieft den offiziell unerkannten Zwergplanéite gëtt et nach vill weider Zwergplanéitekandidaten, déi méiglecherweis d'Definitioune fir en Zwergplanéit erfëllen, bei deenen awer déi bekannt Daten nach net duerginn an dofir nach net vun der IAU als Zwergplanéit unerkannt sinn.
Zuchongléck um Houwald
Bilan
Duerch d'Kollisioun war d'Catenaire sou beschiedegt ginn datt den Trafic ob där Streck wärend iwwer engem Dag onméiglech war. Wärend den nationalen Trafic duerch Bussen ersat gouf, sinn déi international Zich iwwer Esch an Attem op Arel deviéiert ginn.
Konsequenze vum Accident
D'Sécherheetssystemer um Lëtzebuerger Schinnereseau sinn als Konsequenz vun dësem, a vun aneren Tëschefäll, iwwerschafft ginn, wat dunn 2007 zur Installatioun vum Memor II+ System gefouert huet.
Jugendherberg Iechternach
Zëmmeren a Better
118 Better verdeele sech op 29 Zëmmere mat 2 bis 6 Better, all Zëmmer huet seng eege Sanitäranlag. D'Zëmmeropdeelung ass follgend:
Classic Haribo 1996
Déi '''3. Classic Haribo''' gouf den 22. Februar 1996 gefuer.
Classic Haribo 1998
Et war déi zweet Kompetitioun vun der Coupe de France 1998.
Classic Haribo 1996
Et war déi éischt Kompetitioun vun der Coupe de France 1996.
Elizabeth II.
D'Elizabeth II., gebuer den 21. Abrëll 1926 zu Mayfair (London) a gestuerwen den 8. September 2022 um Schlass Balmoral, mam ganzen Numm Elizabeth Alexandra Mary aus dem Haus Windsor, war, a Personalunioun, déi konstitutionell Monarchin vu 15 Staaten, de sougenannte Commonwealth Realms, souwéi deenen hiren Territorien an de Gebidder, déi dovun ofhänken. Et ass dat d'Vereenegt Kinnekräich vu Groussbritannien an Nordirland, Antigua a Barbuda, Australien, d'Bahamas, Belize, Grenada, Jamaika, Kanada, Neiséiland, Papua Neiguinea, d'Salomonen, Saint Kitts an Nevis, Santa Lucia, Saint Vincent an d'Grenadinnen an Tuvalu. An alle Länner ausser dem Vereenegte Kinnekräich léisst se sech an hiren (bal nëmme representativen) Rechter a Flichten duerch Generalgouverneure representéieren. Si war ausserdeem de Chef vum Commonwealth of Nations, an deem 53 Staate Member sinn, an de weltleche Chef vun der anglikanescher Church of England.
Classic Haribo 1996
Se gouf vum Fransous Laurent Jalabert gewonnen.
Elizabeth II.
D'Elizabeth war d'Duechter vum Prënz Albert, dem spéidere Kinnek George VI. a senger Fra Elizabeth. Am Zweete Weltkrich huet si ugefaangen, ëffentlech Aufgaben z'iwwerhuelen, an si huet an der Fraesektioun vun Hëllefstruppe vun der brittescher Arméi gedingt. 1947 huet si de Prënz Philip vu Griicheland an Dänemark bestuet, mat deem se véier Kanner huet: den Charles, d'Anne, den Andrew an den Edward.
NGC 1856
Den NGC 1856 ass en oppene jonke masseräiche Stärekoup, deen engem Kugelstärekoup gläicht ("blue globular cluster"), an der grousser magellanescher Wollek am Stärebild Dorado. Säin Alter gëtt op ronn 80 Millioune Joer geschat. Den Objet gouf 1826 vum James Dunlop mat engem 9-Zoll-Reflekter entdeckt.
Elizabeth II.
De 6. Februar 1952, nom stënterlechen Doud vun hirem Papp, gouf si Kinnigin vu siwe Commonwealth Realms, duerno sinn der ëmmer nees derbäikomm oder ewechgefall. Den 2. Juni 1953 gouf si an der Westminster Abbey offiziell gekréint, wat - eng Première - live op der Televisioun iwwerdroe gouf.
Eduard Wassiljewitsch Nasarow
Den Eduard Wassiljewitsch Nasarow, gebuer den 23. November 1941 zu Moskau a gestuerwen och do den 11. September 2016, war e russeschen Trickfilmzeechner, -regisseur a Moler,.
Elizabeth II.
An hirem Règne vun iwwer 70 Joer sinn als markant Evenementer z'ernimmen: d'Dekolonisatioun vum Britteschen Empire, de Kale Krich, den Nordirlandkonflikt, souwéi 1971 de Bäitrëtt an d'Europäesch Unioun (dunn nach EWG) an 2020 nees den Austrëtt doraus.
Goðafoss
E läit um Territoire vun der Gemeng Þingeyjarsveit am Nordoste vum Land. De Floss Skjálfandafljót fält do op enger Breet vun zirka 30 m ongeféier 12 m an d'Déift.
James Sie
Den James Sie, gebuer den 18. Dezember 1962 zu Summit am Bundesstaat New Jersey, ass en US-amerikanesche Schauspiller a Synchronspriecher.
Elizabeth II.
Zanter dem 23. Januar 2015 war si déi eelst Staatscheffin am Amt; zanter dem 9. September 2015 déi brittesch Monarchin, déi am längsten um britteschen Troun souz an zanter dem 13. Oktober 2016 dee Monarch op der Welt, dee bis zu sengem Doud am längsten um Troun war.
Goðafoss
Den Numm "Gëtter-Waasserfall" kéim enger Seechen no dohier, datt ëm d'Joer 1000, den Þorgeir, ee vun den Delegéierte vun engem Thing, op deem decidéiert gouf, datt Island d'Chrëschtentum iwwerhuele sollt, do seng lescht Statue vun nordesche Gëtter an d'Waasser gepucht soll hunn.
James Sie
Hien ass virun allem bekannt als Synchronspriecher vun enger Hellewull vun engleschsproochege Filmer, wéi Ice Age oder Kung Fu Panda, an Dessins animés, wéi Scooby-Doo, Teenage Mutant Ninja Turtles, Batman oder Justice League.
Robert Loggia
De Robert Loggia, gebuer als Salvatore Loggia den 3. Januar 1930 op Staten Island a gestuerwen de 4. Dezember 2015 zu Los Angeles, war en US-amerikanesche Schauspiller.
Jacques Chabassol
De Jacques Chabassol, gebuer de 4. Juni 1935 zu Paräis, ass e franséische Schauspiller.
John Loder
Den John Loder, gebuer als John Muir Lowe den 3. Januar 1898 zu London a gestuerwen de 26. Dezember 1988 zu Selbourne, war en englesche Schauspiller.
Meteoritics & Planetary Science
Geschicht
Mam Journal gouf 1953 ugefaangen als Nofollger vun Notes and Contributions déi am Numm vun der Meteoritical Society an der Zäitschrëft Popular Astronomy vun 1933 bis 1953 publizéiert goufen.
Classic Haribo 1997
Et war déi zweet Kompetitioun vun der Coupe de France 1997.
Meteoritics & Planetary Science
Theemen
Déi behandelt Theeme sinn ë. a. Asteroiden, Koméiten, Impaktkrateren, interplanetaresche Stëbs, interstellare Medium, Moundgestengs, Meteoren, Meteoritten, natierlech Satellitten, Planéiten, Tektitten, souwéi den Urspronk an d'Geschicht vum Sonnesystem. D'Zäitschrëft bitt doriwwer eraus en zentrale Forum fir d'Fuerschung zu änlechen Theemen an de Beräicher Astronomie, Biologie, Chimie, Geologie a Physik. Déi fir vill Wëssenschaftler wichtegst MAPS-Publikatioun ass de Meteoritical Bulletin e Supplement dee gewéinlech eemol am Joer erauskënnt, mat Katalogen, Inventaren a mat der Routinebeschreiwung vun neie Meteoritten. Dee Bulletin gëllt als Standard-Referenzwierk fir d'Inventariséierung an d'Nomenklatur vun alle Meteoritten.
MAPS huet Abonnenten a 44 Länner, 55 % vun de Lieser wunnen net an den USA. De Journal kascht am Joresabonnement fir wëssenschaftlech Instituter ronn 1.000 US-Dollar. Privatpersoune kënnen de Journal awer iwwer d'Memberschaft an der Meteoritical Society méi bëlleg kréien. Den haitege Chefredakter vu MAPS ass de Kosmochemiker A.J. Timothy Jull vum Arizona Accelerator Mass Spectrometry Laboratory vun der University of Arizona zu Tucson, Arizona.
Kanon (Literatur)
E Kanon an der Literatur ass eng Lëscht mat deenen Auteuren oder literaresche Wierker, déi fir wichteg ugesi ginn.
Eduard Wassiljewitsch Nasarow
2012 krut hien den Titel Vollekskënschtler vu Russland.
Jugendherberg Huelmes
D'Jugendherberg Huelmes, offiziell Auberge de jeunesse Hollenfels, ass eng Jugendherberg an der Buerg vun Huelmes.
John Loder
Den John Loder war an iwwer 110 TV- a Kinosfilmer ze gesinn.
Jugendherberg Huelmes
Zëmmeren a Better
Zëmmeropdeelung ass follgend: D'Sanitäranlage sinn um Rez-de-chaussée, zousätzlech Toilettë sinn op déi verschidde Stäck opgedeelt.
John Loder
Bedeitend Filmer mat him sinn am Joer 1933 The Private Life of Henry VIII. vum Alexander Korda, 1936 Sabotage vum Alfred Hitchcock, an 1941 How Green Was My Valley vum John Ford.
The Man from Laramie
Ëm wat geet et am Film?
De Will Lockhart, fréier Kapitän an der Arméi, well Revanche huele fir den Doud vu sengem Brudder. Hien ass enger Band op der Spuer déi den Indianer modern Gewierer verkeeft…
Robert Loggia
Hien huet an iwwer 200 Kinos- an TV-Filmer matgespillt.
Svartifoss
De Svartifoss (schwaarze Waasserfall, wéinst der Faarf vum Gestengs ronderëm) läit am Skaftafell-Nationalpark am Südoste vun Island. D'Stórilækur (grouss Baach) fält do iwwer e Fielsvirsprong, ronderëm deen, wéi Uergelpäifen, Basaltsaile sinn, a leeft da weider an d'Vestragil (Westschlucht). Weider flossof gëtt et nach de Magnúsarfoss, den Hundafoss an de Þjóðafoss.
Ransart (Pas-de-Calais)
Ransart ass eng franséisch Gemeng am Departement Pas-de-Calais an der Regioun Hauts-de-France.
Steve Thull
De Steve Thull, gebuer den 23. Abrëll 1967 zu Esch-Uelzecht, ass e lëtzebuergesche Militär a Generol. Hien ass zanter dem 29. September 2020 Chef d'Etat-major vun der Lëtzebuerger Arméi.
Sues
Sues, op Franséisch Sampont, op Däitsch Saas, ass eng Uertschaft an der belscher Gemeng Arel.
Eulmont
Eulmont ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Sues
Geschichtleches
Bis zur belscher Gemengereform vun 1977 huet Sues zu der Gemeng Häerzeg gehéiert.
Kuckt och
Lëscht vun den Uertschaften am Arelerland
Steve Thull
Hien huet 1987 bis 1991 op der École royale militaire zu Bréissel studéiert fir Offizéier ze ginn. 2006 bis 2007 huet hien ee weidert Joer zu Paräis gemaach.
Jaecki Schwarz
De Jaecki Schwarz, gebuer de 26. Februar 1946 zu Berlin ass en däitsche Schauspiller.
Steve Thull
Hie war ë. a. Chef vum Peloton mortiers, vum Peloton anti-char a vum Peloton éclaireurs. Dono gouf e Kompanieskommandant, an huet weiderhin am État-major a verschiddene Funktioune geschafft: Zoustänneg fir Personal, fir Ëffentlechkeetsaarbecht, Commandant-adjoint vum Centre militaire, Officier-adjoint, Officier études et planification, an zulescht Officier systèmes d'information et de communication.
Hien huet un der NATO-Missioun IFOR a Bosnien-Herzegovina, der EUFOR-Missioun am Tschad an an der Zentralafrikanescher Republik deelgeholl.
Lëscht vun den nationale Monumenter an der Gemeng Veianen
An dëser Lëscht vun den nationale Monumenter an der Gemeng Veianen sinn all national Monumenter opgezielt, déi an der lëtzebuergescher Gemeng Veianen ze fanne sinn (Stand: ).
Veianen
Legend: MN – Immeubles et objets classés monuments nationaux; PMN - Immeubles et objets proposés au classement comme monument national; IS – Immeubles et objets inscrits à l'inventaire supplémentaire
Gato Barbieri
De Leandro J. "Gato" Barbieri, gebuer den 28. November 1932 zu Rosario, an Argentinien, a gestuerwen den 2. Abrëll 2016 zu New York, war en argentineschen Jazzmuseker (Tenorsaxophon) a Filmmusekkomponist.
Hien huet zu Buenos Aires Musek studéiert a vun 1953 bis 1962 am Lalo Schifrin sengem Orchester gespillt. Dono goung en an Europa (fir d'éischt op Roum), wou e mam Ted Curson, Jim Hall a vun 1965 u mam Don Cherry zesummegeschafft huet. 1967 goung e mam Cherry op New York, wou en an der Free-Jazz-Avantgarde mat Ensembele wéi dem Jazz Composer's Orchestra oder dem Liberation Music Orchestra vum Charlie Haden gespillt huet. Ëm 1970 huet hie sech méi mat der latäinamerikanescher Musek beschäftegt (ë. a. der afrobrasilianescher Musek) mat hire ville verschiddene Rhythmen, déi e mam Jazz vermëscht huet. Albumen aus där Zäit sinn The Third World (1970), Fenix (1971), El Pampero (1972) a Bolivia (1973). De Gato Barbieri huet och am Carla Bley sengem Oratorium Escalator over the Hill matgemaach, a bei Opname vun hirer Suite A Genuine Tong Funeral mam Gary Burton Quartet an dem Jazz Composers' Orchestra. 1972 huet de Barbieri d'Filmmusek fir dem Bernardo Bertolucci säin Ultimo tango a Parigi geschriwwen, wuerfir en e Grammy gewonnen huet.
Zënter dem Enn vun den 1970er spillt hien eng Mëschung aus modernem Jazz a Popmusek, z. B. mam Carlos Santana (Europa).
Tour du Finistère 2011
Déi '''26. Editioun vum Tour du Finistère''' gouf de 16. Abrëll 2011 gefuer. Se stoung um Kalenner vum UCI Europe Tour 2011 an der Kategorie 1.1. Et war och déi sechst Kompetitioun vun der Coupe de France 2011.
D'Course gouf vum Fransous Romain Feillu gewonnen.
Classic Haribo 1994
Déi '''1. Classic Haribo''' gouf de 17. Februar 1994 gefuer.
Se gouf vum Däitschen Erik Zabel gewonnen.
Rebreuve-sur-Canche
Rebreuve-sur-Canche ass eng franséisch Gemeng am Departement Pas-de-Calais an der Regioun Hauts-de-France.
Robert Hoffmann
De Robert Hoffmann, gebuer den 30. August 1939 zu Salzburg, ass en éisträichesche Schauspiller.
De Robert Hoffmann huet an iwwer 60 Kinos- an TV-Filmer matgespillt. Hie krut Rollen a Filmer vu bekannte Filmregisseure wéi Marcel Carné, Antonio Pietrangeli, Robert Siodmak a Robert Enrico.
Jugendherberg Lëlz
D'Jugendherberg Lëlz, offiziell Auberge de jeunesse Lultzhausen, ass eng Jugendherberg zu Lëlz.
Zëmmeren a Better
D'Jugendherberg huet 112 Better déi op 30 Zëmmere mat 1 bis 12 Better opgedeelt sinn. D'Eenzelzëmmeren hu separat Sanitäranlagen.
The Time Machine (Film 1960)
The Time Machine ass en US-amerikanesche Film vum George Pal aus dem Joer 1960 no engem Roman vum H. G. Wells.
Ëm wat geet et am Film?
Am Joer 1899 huet den George Wells eng Maschinn erfonnt mat där hie sech kann duerch d'Zäit beweegen. Hie reest an d'Joren 1917, 1940 an 1966, wou e feststellt, datt ëmmer nees e Krich am Gaang ass (1966 souguer en Atomkrich), a reest da viru bis an d'Joer 802.701, wou en eng gaardenäänlech Landschaft fënnt...
Nowousensk
Nowousensk (op Russesch: Новоузенск, op Tataresch: Яңа Үзән/Yaña Üzän) ass eng Stad am Oblast Saratow am Wolga-Federatiounskrees a Russland. Se läit eng 202 km südëstlech vu Saratow an eng 20 km vun der Grenz mat Kasachstan ewech.
Et ass de Verwaltungszentrum vum Distrikt Nowousensk. Si huet Awunner (Stand ). D'Stad huet eng Fläch vun zirka 43 km².
Nowousensk gouf am Joer 1960 als Duerf Tschertanla (Чертанла) gegrënnt. 1835 krut et d'Stadrechter a gouf op Nowousensk ëmbenannt.
Universitéit vu Coventry
D'Universitéit vu Coventry (Coventry University) ass eng Universitéit déi zu Coventry, am Zentrum vun England lokaliséiert ass. Zu Coventry studéiere 17.000 Studenten, an et ass eng renoméiert Universitéit am Autodesignberäich an an den Ingeniuerswëssenschaften.
Geschicht
D'Geschicht vun der Universitéit huet 1843 mat der Kreatioun vum Coventry College of Design ugefaangen. 1970 hunn de Coventry College of Art, de Lachester College of Technology an de Rugby College of Engineering Technology fusionéiert fir de Lanchester Polytechnic ze forméieren. Den Numm ass en Hommage un den engleschen Automobilspionéier Frederik Lachester. 1870 krut den Institut den Numm Coventry College of Design, an 1992, mam Further Education and Education Act, kritt d'Universitéit de Status Coventry University.
De 27. November 2015, gewënnt d'Universitéit de wichtege Präis Universitéit vum Joer 2015 vun der amerikanescher Wochzäitschrëft Times Higher Education magazine.
Barnard 68
De Barnard 68 ass eng Donkelwollek respektiv eng Bok-Globule. Si läit am südleche Stärebild Ophiuchus an ass ronn 500 Liichtjoer vun eis ewech. De Kär vun der Wollek ass ganz kal, d'Temperatur läit bei ronn 16 K (−257 °C). Déi total Mass ass ongeféier duebel sou grouss wéi d'Mass vun eiser Sonn, woubäi d'Wollek eng Ausdeenung vun engem hallwe Liichtjoer huet.
Universitéit vu Coventry
Campus
De Campus vun der Universitéit läit am Weste vum Centrum vu Coventry, nieft der Kathedral vu Coventry an nieft der Herbert Art Gallery and Museum.
Barnard 68
D'Katalogbezeechnung vun der Donkelwollek geet drop zeréck, well den Astronom Edward Emerson Barnard si 1919 a säi Katalog vun donkelen Niwwelen opgeholl huet.
Kréckelsalz
Kréckelsalz (op däitsch: Knistersalz) ass e Steesalz dat beim Opléisen am Waasser oder bei Erwiermung kréckelt. D'Geräisch entsteet wa Gase fräi ginn, déi am Salz ënner Drock ageschloss waren.
Dat bekanntst kënnt aus der Salzgrouf vu Wieliczka bei Krakau.
Universitéit vu Coventry
Campus
Am Joer 2012, gouf en neit innovatiift Gebai fir d'Fakultéit vun den Ingenieurswëssenschaften ageweit.
Shmuel Rodensky
De Shmuel Rodensky, gebuer den 10. Dezember 1904 zu Vilnius a gestuerwen den 18. Juli 1989 zu Tel Aviv, war e litauesch-israeelesche Schauspiller.
Emile Bastian
Den Emile Bastian, gebuer ëm 1860 a gestuerwen den 1. August 1925 zu Eech, war e lëtzebuergeschen Affekot a Politiker.
Classic Haribo 1995
Déi '''2. Classic Haribo''' gouf de 16. Februar 1995 gefuer.
Et war déi éischt Kompetitioun vun der Coupe de France 1995.
Se gouf vum Italieener Giuseppe Citterio gewonnen.
Asiatesch Infrastruktur-Investitiounsbank
De Projet vun der AIIB gouf 2013 vu China virgestallt an am Kader vun enger Zeremonie am Oktober 2014 zu Peking lancéiert. Vum Juni 2015 u ginn d'Accorde mat de Länner, déi matmaachen, ënnerschriwwen. Dat soll bis Enn des Joers gemaach sinn.
De 15. Abrëll 2015 hate bal all asiatesch Länner an déi meescht grouss Länner baussent Asien (d'USA a Japan, déi d'ADB dominiéeren, waren net derbäi) als "Prospective Founding Members" (viraussiichtlech Grënnungsmemberen) engagéiert. Nordkorea an Taiwan haten eng Demande gemaach, Matgrënner ze ginn, si goufen awer refuséiert.
Matgrënner
Et gëtt 37 Matgrënner an der Regioun, an 20 baussent der Regioun. D'Volleksrepublik China ass de gréisste Member mat 30 % vum Kapital a 26 % vum Stëmmrecht. Bei alle wichtegen Decisiounen ass eng Majoritéit vu 75 % vun alle Stëmmen néideg; China kann deemno e Veto aleeën. Ausserdeem gesinn d'Statute vir, datt 70 % vum Kapital aus Asie komme muss.
Lëtzebuerg huet sech de 27. Mäerz 2015, als éischt EU-Land, engagéiert, mat 69,69 Milliounen Dollar mat derbäi ze sinn. Aner EU-Länner, déi vun Ufank u mat derbäi wëlle sinn, sinn Däitschland, Éisträich, Finnland, Frankräich, Holland, Irland, Italien, Malta, Polen, Portugal, Schweden, Spuenien an d'Vereenegt Kinnekräich (zesummen hu s'am ganze bal 20 % vum Kapital). Och Länner wéi d'Schwäiz, d'Tierkei, Südafrika oder Neiséiland si mat derbäi.
Stand: 15. Abrëll 2015
Norman Wisdom
De Sir Norman Wisdom, OBE, gebuer de 4. Februar 1915 zu London a gestuerwen de 4. Oktober 2010 op der Insel Man war en englesche Schauspiller a Komiker.
Den Norman Wisdon hat seng grouss Zäit am Kino vun den 1950er bis zu den 1960er Joren. Duerno war hien nach op der Tëlee aktiv. Seng Bünecarrière huet hie bis an de spéiden Alter weidergefouert.
Neelschéier
Eng Neelschéier  ass eng kleng Schéier, déi benotzt gëtt fir d'Neel vum Mënsch ze schneiden. Meescht sinn d'Schneidblieder e bësse méi déck wéi bei anere Schéieren a liicht gebéit.
Rebreuviette
Rebreuviette ass eng franséisch Gemeng am Departement Pas-de-Calais an der Regioun Hauts-de-France.
NGC 6153
Den NGC 6153 ass e planetareschen Niwwel am Stärebild Scorpius. Den Niwwel gouf am Joer 1883 vum Astronom Ralph Copeland entdeckt.
Schëld B, 2a
D'Schëld B, 2a ass e Virfaartsschëld aus dem Lëtzebuerger Code de la route, dat ugëtt, datt ee stallhale muss an deene Gefierer, déi vu riets a lénks kommen, d'Virfaart iwwerloosse muss.
Originaltext aus dem Code de la route:
2. Arrêt - Le signal B,2a indique aux conducteurs qu'ils doivent marquer l'arrêt avant de s'engager sur la chaussée dont ils s'approchent et céder le passage aux conducteurs qui circulent dans les deux sens sur cette chaussée.
Les conducteurs doivent s'arrêter soit à l'endroit de la marque au sol telle que reprise à l'article 110 sous i), soit, en l'absence d'une telle marque, à l'endroit où ils peuvent observer dans les deux sens la chaussée sur laquelle ils s'engagent.
Aux passages à niveau sans barrières, le signal B,2a indique aux conducteurs qu'ils doivent marquer l'arrêt avant de s'engager sur le passage à niveau et qu'ils doivent se conformer aux dispositions qui précèdent.
Bemierkungen
Beim Schëld B, 2a mussen d'Chaufferen op där Plaz stoe bleiwen, déi mat engem Stréch um Buedem gezeechent ass. Wa keen esou e Stréch do ass, dann op där Plaz wou s'a béid Richtunge vun der Strooss kucke kënnen, ob déi se erafuere wëllen.
Gare de l'Est (Paräis)
D'Gare de l'Est vu Paräis ass eng vu 7 Haaptgare vun der franséischer Haaptstad. Si gouf de 5. Juli 1849 ageweit a war zanterhier den Ausgangspunkt vun Zich a Richtung Ost-Frankräich a Mëtteleuropa.
Geschicht
D'Gare de l'Est gouf vun der Compagnie de Paris à Strasbourg no Pläng vum Architekt François Duquesney opgeriicht an hat am Ufank den Numm Embarcardère de Strasbourg. 1854 kruet se hiren haitegen Numm, nodeem d'Compagnie de l'Est d'Gestioun iwwerholl hat an de Reseau iwwer Stroossbuerg op Mulhouse verlängert gouf.
1885, 1900 (Vergréisserung vu 5 op 16 Gleiser) an tëscht 1924 an 1931 gouf s'op hiren haitege Volume ausgebaut. Vun der éischter Gare ass haut nach just déi lénks Entrée erhalen, an och nach net am Original. Se gouf bei der Vergréisserung vun 1924-1931 ënner der Leedung vum Albert Descubes ewechgerappt, an duerno nees d'selwecht opgriicht.
Vum 4. Oktober 1883 un ass den Orient-Express vun der Gare fortgefuer.
RadioAstron
De RadioAstron (och Spektr-R genannt) ass e Weltraumteleskop fir interferometresch Observatiounen am Radioberäich. De Start war den 18. Juli 2011.
Mat RadioAstron gouf e Radioteleskop mat 10 m Reflekterduerchmiesser op eng exzentresch Äerdëmlafbunn mat 9,5 Deeg Ëmlafzäit geschéckt. Seng gréisst Distanz vun der Äerd ass ronn 350.000 km. An Zesummenaarbecht mat äerdgebonnenen Teleskope sollen no der VLBI-Method héchstopgeléist Observatiounen a véier Beräicher tëscht 1,35 an 92 cm Wellelängt méiglech sinn. Am Beräich ëm 1,35 cm Wellelängt (Frequenze vun 18 bis 25 GHz) soll sou eng Opléisung vu 7 Mikrobousekonnen erreecht ginn.
Joseph Palgen
De Joseph Palgen, gestuerwen de 4. Mäerz 1925 zu Hollerech am Alter vun 61 Joer, war e lëtzebuergeschen Eisebunner a Politiker.
De Joseph Palgen war vum 2. Oktober 1917 bis zu senger Demissioun de 26. Oktober 1917 Buergermeeschter vun der Gemeng Hollerech.
Säi Papp war de Chef de Gare Pierre Palgen.
Bernard Le Coq
De Bernard Le Coq, gebuer de 25. September 1950 zu Le Blanc, ass e franséische Schauspiller.
Hien huet vun 1967 bis 2021 an iwwer 180 Kinos- an TV-Filmer matgespillt. Hie krut Rollen a Filmer vu bedeitende Regisseure wéi Claude Sautet, Claude Lelouch, Maurice Pialat, Claude Chabrol, Costa-Gavras a Michael Haneke.
Vun 1992 bis 2015 war hien op der Televisioun a 56 Episode vun der Serie Une famille formidable ze gesinn.
2003 krut hien en César als beschte Schauspiller an enger Nieweroll fir de Film Se souvenir des belles choses vun der Zabou Breitman.
2022
D'Joer 2022 huet op engem Samschdeg ungefaangen. Et war kee Schaltjoer.
Anthropomorphismus
Mat Anthropomorphismus (griich. ἄνϑρωπος anthropos 'Mënsch' a μορφή morphē 'Form, Gestalt') bezeechent een, wa mënschlech Proprietéiten op Déieren, Gëtter, Naturgewalten oder Änleches iwwerdroe ginn ("Vermënschlechung"). D'mënschlech Proprietéite kënne sech souwuel op d'Ausgesinn wéi op de Komportement bezéien.
Reliounen
A ville Relioune ginn de Gëtter mënschlech Erscheinungsformen oder Eegenschaften zougeschriwwen, sou der chrëschtlechen, hinduistescher, germanescher, griichescher, keltescher a réimescher Mythologie.
Schonn den anticken Dichter Xenophanes huet an engem Gedicht geschriwwen, datt d'Mënsche sech d'Gëtter no hirem eegene Virbild virstellen (An däitscher Iwwersetzung):
Rivière (Pas-de-Calais)
Rivière ass eng franséisch Gemeng am Departement Pas-de-Calais an der Regioun Hauts-de-France.
NGC 4019
Den NGC 4019, och IC 755, ass eng Spiralgalaxis op enger Distanz vu 70 Millioune Liichtjoer am Stärebild Coma Berenices.
D'Galaxis gouf am Joer 1832 vum Astronom John Herschel mat engem 18,7 Zoll-Teleskop entdeckt.
Anthropomorphismus
Reliounen
„Stumpfe Nasen und schwarz; so sind Äthiopias Götter, Blauäugig aber und blond: so sehn ihre Götter die Thraker, Aber die Rinder und Rosse und Löwen, hätten sie Hände, Hände wie Menschen zum Zeichnen, zum Malen, ein Bildwerk zu formen, Dann würden die Rosse die Götter gleich Rossen, die Rinder gleich Rindern Malen, und deren Gestalten, die Formen der göttlichen Körper, Nach ihrem eigenen Bilde erschaffen: ein jedes nach seinem.“
Anthropomorph Déierefiguren
Anthropomorphismus ass en heefegt Stilmëttel an der Literatur. Besonnesch a Fabelen an a Kannerbicher, huelen Déieren d'(dacks stereotyp) Charakteristike vu Mënschen un, sou z. B. am Michel Rodange sengem Reenert, deen um Goethe sengem Reinecke Fuchs baséiert.
Och vill Bande-dessinées- oder Dessins-animés-Figure sinn anthropomorph Déieren, wéi d'Micky Maus, de Kermit, de Bugs Bunny, Donald Duck oder de SpongeBob.
Anthropomorph Maschinnen
En ettlech Leit attribuéiere Maschinne mënschlech Proprietéiten, z. B. andeems se hirem Auto en Numm ginn, oder mat em schwätzen, wann e fiert. An der Fiktioun gouf dat z. B. bei anthropomorphen Autoen a Filmer oder Televisiounsserien iwwerholl, wéi déi vum Käfer Herbie, dem K.I.T.T. an Knight Rider, de Personnagen am Pixar-Film Cars, asw. Dozou kann een och Roboteren oder Computeren zielen, déi duerch eegent Denken handelen.
Tour du Haut-Var 2002
Déi '''34. Editioun vum Tour du Haut-Var''' gouf den 23. Februar 2002 gefuer.
Et war déi éischt Kompetitioun an der Coupe de France 2002.
Eech vum Prënz Henri
D'Eech vum Prënz Henri ass eng Routeech am Gréngewald.
De Bam gouf 1979 bei Geleeënheet vum Centenaire vum Doud vum Prënz Henri, den 13. Januar 1979, geplanzt an de 15. Juli 1979 op den Numm vum Prënz Henri „gedeeft“.
Geographie
De Bam steet am Gréngewald op enger Héicht vun zirka 367 m. (NG-L), am Flouer Bei Gënterhals, südlech vum CR215, an der Kadastersektioun Walfer vun der Gemeng Walfer.
Anne Doat
D'Anne Doat, gebuer de 16. September 1936 zu Neuilly-sur-Seine, ass eng franséisch Schauspillerin.
Si war vun 1963 bis zu deem sengem Doud am Joer 2015 mam Filmregisseur an Auteur Jean Vautrin bestuet.
Becher
E Becher ass en Drénkgeschier, dat eng Zylinderform huet oder bei der Ëffnung uewe méi breet ass a wéi den ënneschten Deel. De Becher huet kee Fouss an och keng Hänk an ass generell net aus Glas gemaach, mä aus anerem Material wéi Bronz, Holz, Edelmetall, Plastik oder Kartong mat enger spezieller Beschichtung.
Canton de l'Yssandonnais
De Canton de l'Yssandonnais ass eng franséisch administrativ Andeelung am Arrondissement Brive-la-Gaillarde, am Departement Corrèze an der Regioun Nei-Aquitaine.
Den Haaptuert ass Objat.
Jugendherberg Schengen/Rëmerschen
D'Jugendherberg Schengen/Rëmerschen, offiziell Auberge de jeunesse Schengen/Remerschen, ass eng Jugendherberg zu Rëmerschen.
Zëmmeren a Better
150 Better verdeele sech op Zëmmere vun 1 bis 6 Better mat eegener Sanitäranlag.
HD 45350 b
Beschreiwung
De Planéit gouf den 20. Januar 2005 vun ë. a. dem Geoffrey Marcy, R. Paul Butler a Steven S. Vogt entdeckt. En huet eng Mass déi ongeféier 1,79-mol méi grouss ass wéi déi vum Jupiter. Déi mëttel Distanz vum Planéit bis bei de Stär ass méi grouss wéi d'Distanz tëscht dem Mars an der Sonn, awer d'Exzentrizitéit vun der Ëmlafbunn ass ganz bemierkenswäert. Bei der Periapsis ass de Planéit sou no beim Stär wéi de Merkur vun der Sonn ewech ass, awer bei der Apoapsis ass d'Distanz 8 mol esou grouss. Et besteet keen Zweiwel, datt Joreszäiten um Planéit extrem wieren.
Den kreest  an enger Ëmlafzäit vun ronn 891 Deeg ëm seng Sonn HD 45350 (Lucilinburhuc).
Dusch
Eng Dusch ass eng Installatioun, déi meeschtens am Buedzëmmer oder nieft engem Vestiaire ze fannen ass, an an där ee sech wäsche kann.
An der westlecher Welt gehéiert d'Dusch zu Standardariichtung vun engem moderne Buedzëmmer. Vill nei Wunnengen hunn am Buedzëmmer keng Buedbidde méi, mä just nach eng Dusch an enger Duschkabinn. Generell huet eng Dusch e Mëschventil, mat deem een d'Waasser opdréint an d'Temperatur astellt, en Duschkapp, un deem een den Drock an de Stral vum Waasser regléiert, an e Schlauch, duerch deen d'Waasser an den Duschkapp fléisst. Den Duschkapp huet vill kleng Lächer, déi d'Waasser verdeelen an et sou erlaabt, eng méi grouss Fläch, generell de mënschleche Kierper, gläichméisseg naass ze maachen
Generell verbrauch ee manner Waasser wann ee sech duscht wéi wann een an d'Bidde geet.
Ingrid Thulin
D'Ingrid Lilian Thulin, gebuer de 27. Januar 1926 zu Sollefteå, Ångermanland, a gestuerwen de 7. Januar 2004 zu Stockholm, war eng schweedesch Fimschauspillerin.
Dalton Bridder (Lucky Luke)
D'Dalton Bridder (fr: les frères Dalton), si véier Personnagen aus de Geschichte vum Lucky Luke, déi vum Zeechner Morris a vum Zeenarist René Goscinny erfonnt goufen. Si sinn déi fiktiv Kosenge vun den historeschen Dalton Bridder.
Personnagen
Et handelt sech ëm véier Bridder, déi sech vum Gesiicht hier zimmlech gläichen, mee all e Kapp Ënnerscheed an der Héicht hunn: Den Joe, den Jack, de William an den Averell. Den Joe, dee klengste ma och deen eelste vun hinnen, ass meeschtens de Chef vun der Band. Hien ass e Choleriker a Kläpper, an huet et béis op de Lucky Luke sëtzen. Den Averell ass dee Gréissten, ma och deen Dommste vun hinnen. Wéi de Mupp Rantanplan, dee sech gutt mat him versteet, ass hien zimmlech verfrooss, a wéinst sengem einfache Geescht ongewollt och méi éierlech wéi déi aner. Den Jack an de William si manner staark charakteriséiert (jee no Album wiesselt esouguer den Numm tëscht dem 2.- an 3.-Gréissten).
Vereenzelt spillt och hir Mamm, d'Ma Dalton, eng Roll an de Geschichten; si ass méi geféierlech wéi déi véier zesummen.
D'Dalton-Bridder ginn dacks an hirer giel-schwaarz-gesträifter Prisongsuniform duergestallt.
Schëff (Homonymie)
Als Schëff bezeechent een:
Schëld B, 3
D'Schëld B, 3 ass e Virfaartsschëld aus dem Lëtzebuerger Code de la route, dat de Chaufferen ugëtt, datt si op enger Strooss fueren op där si op den nächste Kräizungen Virfaart géintiwwer deenen anere Stroossen hunn. D'Schëld kann op der Virfaartsstrooss virun de Kräizunge widderholl ginn. D'Schëld muss virun enger Kräizung wou d'Virfaartsstrooss an eng aner Richtung geet opgestallt gi. D'Schëld B, 3 däerf nëmmen opgestallt gi wann op deene Stroossen, déi keng Virfaart hunn, e Schëld B, 1 oder B, 2a steet.
Originaltext aus dem Code de la route:
''3. Route à priorité - Le signal B,3 indique aux conducteurs une chaussée sur laquelle ils bénéficient de la priorité de passage à la hauteur des intersections successives de cette chaussée avec d'autres chaussées. Le signal peut être répété à l'approche des intersections de la route à priorité. Il doit être placé à l'approche des intersections où la route à priorité s'infléchit conformément à la rubrique 4 ci-après''.
Le signal B,3 ne peut être mis en place que si les signaux B,1 ou B,2a sont mis en place sur la chaussée non prioritaire de l'intersection..
Dimensioune vum Schëld
An den Uertschaften muss d'Säitelängt vum Schëld op d'mannst 300 mm laang sinn, baussent den Uertschaften op d'mannst 400 mm an op den Autobunnen op d'mannst 500 mm.
800-Meter-Laf
Den 800-Meter-Laf ass eng olympesch Disziplin an der Liichtathletik, déi zu de Mëttelstrecke gehéiert.
De Start ass am Stoen an all Athlet muss op den éischten 100 Meter a sengem Couloir bleiwen. Wien dee verléisst gëtt disqualifizéiert. No 100 Meter däerfen d'Athleten hire Couloir verloossen. Déi Plaz gëtt duerch eng Iwwergangslinn signaliséiert. Déi Moossnam gouf agefouert fir Gedrécks ze vermeiden an datt déi staark Athlete vir sinn an déi méi schwaach Athleten deenen anere net an de Féiss sinn.
No engem Tour huet d'Feld sech da forméiert an den Endspurt gëtt scho preparéiert. Vereenzelt Athlete probéieren auszebriechen oder se halen den Tempo sou héich, datt déi aner keng Kraaft méi hunn, fir laanscht ze goen. Op de leschten 300 Meter soll een dann an den éischte Positioune si fir net agekesselt ze ginn. Déi lescht 200 Meter gëtt dann nach alles aus sech eraus geholl. Et kënnt vir datt Athleten op de leschte 50 Meter abriechen oder Krämp kréien.
D'800 Meter kënnen awer och taktesch gelaf ginn, zum Beispill den éischten Tour gëtt verbummelt (z. B.: 55-60 Sek) an de leschten Tour gëtt Vollgas gelaf (ënner 50 Sek).
Fir déi Streck ze lafe brauch den Athlet d'Vitesse vun der 400 m-Course an d'Konditioun vun där vu 1500 m. Am zweeten Tour erreecht den Athlet normalerweis d'anaerob Schwell. Op där Distanz entscheeden ëmmer déi lescht 200 m.
(28978) Ixion
Den (28978) Ixion (Symbol: ) ass e grousse transneptuneschen Objet an der Kuiperceinture, deen nom Lapithekinnek Ixion aus der griichescher Mythologie genannt gouf. Wéinst senger Gréisst ass hien en Zwergplanéitekandidat.
Entdeckung a Gréisst
Den Ixion gouf den 2. Juli 2001 vun enger Astronomegrupp, um Lowell-Observatoire zu Flagstaff an Arizona, entdeckt. Den Duerchmiesser vum Ixion gouf ufanks mat ronn 1300 km ugeholl. Observatioune mam Spitzer-Weltraumteleskop hu festgestallt, datt den Ixion eng zimmlech hell Uewerfläch huet (d'Albedo läit ëm 0,14), sou datt den Duerchmiesser dohier entspriechend méi kleng (ongeféier 617 km) ageschat muss ginn.
Woody Allen
Den Heywood "Woody" Allen, gebuer den 1. Dezember 1935 als Allan Stewart Konigsberg, ass en US-amerikanesche Schauspiller, Regisseur, Komiker, Museker an Dréibuchauteur, deen zanter iwwer 60 Joer aktiv ass.
Hien huet an den 1950er als Auteur vu Sketcher fir d'Televisioun ugefaangen, an eng Rëtsch humoristesch Bicher mat Kuerzgeschichten, Theaterstécker a Parodië geschriwwen. An de fréien 1960er Joren huet den Allen ugefaangen, als Stand-up-Comedian ze schaffen, an huet dunn dee Personnage entwéckelt, deen een och dacks a senge Filmer erëmfënnt: en onsécheren, intellektuellen Tipp, dee probéiert sech mat Wuertwitz duerch d'Liewen ze schloen (an dee wéineg mat senger richteger Personalitéit ze dinn huet).
An der Mëtt vun den 1960er Joren huet hien ugefaangen, Filmer ze dréinen. Bis haut sinn et der bal 50. Am Ufank waren dat Filmer fir ze laachen, mat vill Slapstick-Elementer dran, vun den 1970er u si seng Filmer méi eescht ginn, a sinn dacks vum Europäesche Kino (Bergman, Fellini,...) beaflosst. An deene meeschte vu senge Filmer huet hie selwer d'Dréibuch geschriwwen, a selwer an enger vun den Haaptrolle matgespillt. E Sujet, deen an deene méi eeschte Filmer dacks erëmkënnt, si Froen dono, wat fir en Afloss den Zoufall oder d'Schicksal op engem säi Liewe kann hunn.
Zu senge bekanntste Filmer zielen Annie Hall (1977), Manhattan (1979), Hannah and Her Sisters (1986), Match Point (2007), Midnight in Paris (2011) a Blue Jasmin (2012). Do dernieft spillt hien och vereenzelt a Filmer vun anere Regisseure mat.